钦定古今图书集成/理学汇编/文学典/第117卷 > 沈璜
## 钦定古今图书集成/理学汇编/文学典/第117卷 > 沈璜

按《列朝诗集》，“璜字璧甫，吴人。与王德操、林若抚先后
称诗。璧甫长身頳面，状貌类河朔间人。重气任侠，好
为人急难画策，矢口纵谈，盱衡奋臂，雅不欲以吴中
纤儿自命。尝游辽左，督师汝南公延致幕下，剧论兵
事，往往屈其坐客。汝南殁后，痛其罪疑辟重，酒间叹
息，声泪俱下，卜居虎丘之西。乱后还吴城，兵至，仓皇”
之虞山，次近郊，饭未毕，白刃及之，夫妇皆遇害。